แบงก์เพิ่มสำรองเงินช่วงสงกรานต์
&nbsp;ตุนเงินสำรองสงกรานต์ เชื่อหยุดยาวจ่ายเพิ่มแน่
11 ส.ค. 2554

ตุนเงินสำรองสงกรานต์ เชื่อหยุดยาวจ่ายเพิ่มแน่
รายงานข่าวจากธนาคารซีไอเอ็มบี ไทย แจ้งว่า ช่วงเทศกาลวันหยุดสงกรานต์ปีนี้ ธนาคารมีแผนสำรองเงินสดผ่านตู้เอทีเอ็มทั้งหมด 510 ตู้ รวมเป็นเงินทั้งสิ้น 1,168 ล้านบาท และสำรองเงินสดในสาขา 151 แห่งทั่วประเทศ รวมกันอีกวันละ 200 ล้านบาท เพื่อรองรับการเบิกถอนเงินสดเพื่อการใช้จ่ายในช่วงวันหยุดยาวของลูกค้าและประชาชนทั่วไป ซึ่งคาดว่าจะเพียงพอ 
ขณะที่ธนาคารกรุงศรีอยุธยา ได้สำรองเงินสดเพื่อรองรับการเบิกถอนเงินของลูกค้าและประชาชนผ่านเครื่องกรุงศรีเอทีเอ็มทั้ง 3,086 เครื่อง และสาขาทั่วประเทศอีก 586 สาขา ในช่วงเทศกาลสงกรานต์ทั้งสิ้น 2 หมื่นล้านบาท แยกเป็นเงินสดสำรองผ่านเครื่องเอทีเอ็ม 1.5 หมื่นล้านบาท และผ่านสาขา 5,000 ล้านบาท เพิ่มขึ้นจากปีก่อน 5,000 ล้านบาท
ขณะที่มีรายงานข่าวจากธนาคาร กสิกรไทย แจ้งว่า จะมีการสำรองเงินสดในช่วงสงกรานต์ไม่น้อยกว่า 2 หมื่นล้านบาท เพิ่มจากปีที่แล้วประมาณ 3,0005,000 ล้านบาท เพราะปีนี้วันหยุดยาวกว่าปีที่แล้ว และคาดว่าการใช้จ่ายจะเพิ่มขึ้นกว่าเดิม 57% และมีรถขนเงินสำรองไว้แล้ว
ทั้งนี้ ในปี 2553 ธนาคารธนาคารแห่งประเทศไทย (ธปท.) ได้จัดเตรียมปริมาณสำรองธนบัตรในช่วงเทศกาลสงกรานต์ไว้ทั้งสิ้น 2.83 แสนล้านบาท และมีการเบิกจ่ายประมาณ 1.9 แสนล้านบาท
วันเดียวกัน ธปท.รายงานการปิดสาขาของธนาคารพาณิชย์เป็นการชั่วคราวในพื้นที่ภาคใต้ที่ได้รับผลกระทบจากปัญหาน้ำท่วมและดินโคลนถล่ม รวม 15 สาขา และปิดทำการศูนย์แลกเปลี่ยนเงินหรือธนบัตรอีก 1 แห่ง ธนาคารไทยพาณิชย์ปิด 7 สาขา กสิกรไทย 2 สาขา กรุงเทพ 3 สาขา กรุงไทย 4 สาขา และกรุงศรีอยุธยาปิดสาขาพุนพิน